**Zápisnica z Rady Učenej spoločnosti Slovenska z dňa 20.12.2021**

**Prítomní:** akademici D. Ježová, F. Gömöry, J. Koppel, J. Noga

**Program:**

1. Stav začlenenia novozvolených akademičiek/akademikov
2. Príprava VZ vo februári
3. Obmena funkcionárov UčSS (predseda, rada)
4. Rôzne

Ad1. Akademik Gömöry v úvode schôdze skonštatoval, že z novozvolených členov zatiaľ 4 nedodali podklady pre potreby prezentácie na webstránke UčSS. Asistentka UčSS dostane za úlohu pourgovať.

Akademik Koppel informoval, že nedávno podpísal objednávku na zhotovenie diplomov pre nových členov.

Akademik Noga upozornil, že je potrebné informovať 3 kandidátov, ktorí neboli zvolení. Podpredseda im pošle oznámenie o tejto skutočnosti formou e-mailu.

Ad2. Do programu valného zhromaždenia vo februári bude potrebné pripraviť podklady k prerokovaniu nasledovných bodov:

1. Prerokovanie návrhu dodatku Štatútu UčSS- za emeritného člena bude považovaný ten člen, ktorý v predchádzajúcom roku dovŕšil vek 70 rokov (nebude sa brať do úvahy dátum narodenia)
2. Voľba predsedu UčSS a členov Rady UčSS.

Zatiaľ to vyzerá tak, že VZ prebehne opäť dištančne. V prvom januárovom týždni je potrebné spustiť prieskum vhodnosti termínu spomedzi termínov 23., 24., 28.2.2022, so začiatkom vždy od 15:00.

Ad3. Prítomní prediskutovali otázku zloženia budúcich orgánov UčSS. Je potrebné začať s hľadaním vhodných kandidátov, aj spomedzi novozvolených členov. Kľúčová je funkcia predsedu UčSS, ktorého voľbou – spomedzi zvolených členov Rady UčSS – sa kreovanie nových orgánov zavŕši.

Ďalšie zasadnutie Rady sa uskutoční 10. 1. 2022 (pondelok) od 15:00.

Zapísal: akademik Gömöry

Overil: akademik Koppel